ད་རྡེའུ་རྩེད་འཇོ་འདི་ནི་ལོ་འཁོར་བསྟུད་མར་ཟམ་མི་ཆད་པར་རྩེ་བ་ལས་ལོ་གཅིག་ལ་བྱ་འགུལ་སྤེལ་ཞིང་།ལོ་རྗེས་མར་མི་སྤེལ་བ་ཞིག་མིན་པར་ལོ་འཁོར་མོ་ཡུག་ཏུ་རྩེ་བཞིན་ཡོད་པར་མ་ཟད།དེར་དབྱར་དགུན་གཉིས་ལས་དགུན་ཁར་རྩེ་བ་རྒྱུགས་ཆེ།དེའི་རྒྱུ་མཚན་ནི་དཔྱིད་ཀ་ནས་སྟོན་ཁའི་བར་དུ་ཞིང་བཏབ་ནས་ལོ་ཏོག་བསྡུ་ལེན་གྱིས་ལས་ཀར་བྲེལ་ཟིང་ཆེ་བས་བརྩེ་རྒྱུའི་དུས་ཚོད་ཤིན་ཏུ་ཉུང་།དགུན་ཁར་ལས་ཀའི་བྲེལ་ཟིང་མི་ཆེ་བ་དང་།ལྷག་པར་དུ་ལོ་གསར་གྱི་སྔོན་དང་ལོ་གསར་གྱི་བར་དུ་ད་རྡེའུ་བརྩེ་རྒྱུ་ཧ་ཅང་རྒྱུགས་ཆེ་བ་ཡིན།ད་རྡེའུ་རྩེད་བར་ཁྱིམ་ཚང་དང་།ཚོ་བ།སྡེ་བའི་ནང་དུ་མི་ཤི་སོགས་བྱུང་ཡང་དེར་མྱ་ངན་ཞུ་བའི་ཆེད་དུ་ལོ་གཅིག་ལ་གླུ་ལེན་གར་རྩེད་སོགས་བྱེད་མི་ཉན་པའི་ལོ་གཅིག་གི་དུས་བཀག་གི་ཚོད་འཛིན་སོགས་གཏན་ནས་མེད་པར་དུས་ཚིགས་བར་མེད་དུ་མཚམས་མི་ཆད་པར་རྩེད་ཆོག་པའི་སྲོལ་རྒྱུན་གྱི་ལུགས་སྲོལ་ཞིག་ཏུ་གྱུར་ཡོད།